Kaja/1933/11/04/Kihnu tühjeneb wäljasaadetuist


Ned Baggo kolis Valka. 

Nagu teada, interneeriti kaitseseisukorra piirkonnast väljasaadetud isikud ajal, kui kaitseseisukord oli maksmas kogu riigis, Kihnu saarele. Nüüd, kus kaitseseisukord kaotati, on Kihnu interneerituil luba jälle sealt lahkuda. Seda võimalust on väljasaadetud ka juba hakanud kasutama. Esimesena lahkus saarelt Pärnu kommunistline tegelane Tarkpea, kes asus elama Pärnu. Tema järele jätsid saarega jumalaga pornograafiameistrid Ned Baggo, Teich ja Tomson, kes palkasid kalurilt mootorpaadi ja sõitsid ära. Ned Baggo asus Valka elama, kus vist loodab oma äri välismaaga edasi ajada. Kihnus oli ta elutsenud preester Perli juures. Enne saarelt lahkumist politseinik kontrollis, kas Baggo pole mitte pildistanud ka Kihnu tütarlapsi ja naisi. Tema juurest midagi taolist ei leitud. Ned Baggo, kes varem oli oma kaaslaste Teichiga ja Tomsoniga tülis, on saarel elades ära leppinud.

Saarele on jäänud veel mõned väljasaadetud – spekulant Sadovski ja teised.

Kaja
1933